Verwerp deur haar man en skoonfamilie asook deur haar eie familie – juis toe sy hulle die nodigste gehad het – was dit vir Caz Colijn nie maklik om haar uitsonderlike dogter groot te kry nie.
Nou is Lilah egter ŉ suksesvolle internasionale model en kan Caz uiteindelik haar lewe lei soos sy wil – in afsondering op haar eie lappie Afrika in die Overberg. Hier het sy vir haar ’n skuiling teen die lewe geskep waar sy haar vertaalwerk kan doen en uitsien na Lilah se jaarlikse besoeke.
Hierdie oproep maak ’n tonnel na die verlede oop: na haar jeug onder Josefien se meedoënlose duim; na herinneringe aan haar kortstondige huwelik; na die nag waarop Lilah gebore is.
Aanvanklik is Caz salig onbewus van die mense wat elke beweging wat sy maak, monitor. Geleidelik begin dit egter by haar insink: die twee Kongolese wat so gereeld oor haar pad kom, is dringend op soek na iets waarheen hulle glo sy hulle kan lei; en hulle stuit nie vir moord nie.
Die legkaartstukke van Caz se herkoms begin stadig in mekaar pas. Die waarheid het egter vele fasette, veral gesien deur die oë van ’n bejaarde vrou wat sukkel om hede en verlede uitmekaar te hou, en onthou en vergeet soos haar verkalkte are dit toelaat, of nie.
Offerlam is internasionaal in baie opsigte en gee die leser ’n interessante blik op die Belgiese kultuur, soos hulle liefde vir die dieprooi kriekbier, hulle huise, hulle leefwyse en hulle effens verwarrende, maar tog so stiptelike, vervoelstelsels. Tog weet ons die hele tyd dat ons hand aan hand loop met ’n Suid-Afrikaner.
Op ’n ernstiger noot, sê Adriaanse Offerlam “slaag ook daarin om die verskillende karakters se stemme baie outentiek oor te dra: Die Europeërs met hulle effe gereserveerdheid; die Afrikane wat aan die een kant ’n Europese opvoeding het, maar steeds met ’n Afrikastem praat; Caz wat wissel tussen Afrikaans-Holland/Vlaams en Afrikaans, ’n mens kan werklik hoor hoe sy met die Europeërs ’n meer formele manier van praat het, maar haar gedagtes is puur Afrikaans en aards. Heerlik.”
Lindelauf het op Vrydag, 24 Oktober die Kaap verruil vir Bloemfontein waar hy saam met Viljoen en Jacobs ’n kreatiwiteitsfees by die Hoërskool Sand du Plessis aangebied het. Die skrywers het die kinders gehelp om hul eie stories te skryf:
Benny Lindelauf (regs) is ’n Nederlandse outeur wat tans deur die land toer op uitnodiging van SASNEV, die Suid-Afrikaanse Sentrum vir Nederland en Vlaandere. Saam met hom op die foto is Eureka Barnard, die hoof van SASNEV.
Vrydag die 24ste Oktober gee Lindelauf weer ’n werkswinkel om skeppende skryfwerk en leeslus onder skoliere aan te moedig. Hy doen dit saam met Fanie Viljoen en Jaco Jacobs in Bloemfontein.
Die outeur het ’n beperkte kapasiteit vir onderhoude, kontak gerus vir Izak de Vries om ’n onderhoud te reël.
Van Aspe se vriende in die kuns- en vermaaklikheidsbedryf het met Standaard Uitgeverij saamgespan om ’n spesiale video te maak waarin hulle hom met sy verjaarsdag gelukwens.
Van In is terug! Hierdie keer het hy net ’n skeenbeen en sy intuïsie om die donker raaisel mee op te los, maar hy moet gou speel. Dis nie net sy loopbaan wat op die spel is nie, ’n mooi jong meisie is deur sy toedoen in die booswigte se mag.
Daniel Hugo is ’n baie bekende digter wat ’n gevestigde aanhang het. Hy lewer gereeld kritiese werk, veral oor die poësie, en is ’n gerekende vertaler van werk uit Nederlands en Vlaams.
Tom en Tessa vertrek op ’n skattejag – van die besige strand tot die woelige dorp tot die bedrywige speelgrond.
Loer deur die venstertjies en soek al die strepe en kolle in die woud! Ontdek verskillende patrone op elke bladsy – en trek die skuiwer vir ’n versteekte verrassing!